Asinas, uno d'os chacimientos arqueolochicos mas antigos d'a Humanidat ye o que se troba en a foz d'Olduvai, en val d'o Rift, chunto as planas d'o Serengeti, a o norte d'o país y amán d'a suya muga con Kenia. Ye en o espacio protechito de l'aria de conservación d'o Ngorongoro y por as suyas circunstancias quasi excepcionals dende o punto d'anvista de l'Arqueolochía premite o estudeo en prou buenas condicions d'a presencia humana mientres un periodo contino de 2 millons d'anyadas, en un treballo arqueolochico que s'alazetó en 1911 y que se desenvolicó ascape dende 1931 con os treballos de Mary Leakey y Louis Leakey. Asinas, en 1959 se i descubrió un cranio d' Australopithecus boisei y dende alavez quantos repuis, encluyendo-ie l'holotipo d'Homo habilis.